Pius Ncube

**Pius Alick Ncube** (født 1956) er katolsk erkebiskop emeritus av Bulawayo, og er viden kjent som menneskerettighetsforkjemper og frittalende kritiker av Zimbabwes daværende president Robert Mugabe. 

## Liv og virke
### Bakgrunn
Pius Alick Mvundla Ncube ble ordinert til prest for erkebispedømmet Bulawayo den 26. august 1973. Han virket der som misjonær og senere som prest ved katedralen.
### Erkebiskop av Bulawayo
Pave Johannes Paul II utnevnte ham til erkebiskop av Bulawayo den 24. oktober 1997. Han ble ordinert til biskop av prefekten for Kongregasjonen for folkenes evangelisering, kardinal Jozef Tomko, den 25. januar 1998; medkonsekratorer var hans forgjenger erkebiskop Ernst Heinrich Karlen C.M.M. og erkebiskop Peter Paul Prabhu, apostolisk nuntius til Zimbabwe. 

I de påfølgende årene fremstod erkebiskop Ncube stadig mer insisterende som en offentlig kritiker av den mangeårige zimbabwiske hersker Robert Mugabe og støttet de som gjorde motstand mot presidentens maktmisbruk. Han ba om respekt for menneskerettighetene i Zimbabwe og en retur til demokratiet.

Ncube ledet en tverrkirkelig koalisjon som arbeidet for å styrke borgernes livsvilkår. Han mottok internasjonale utmerkelser for sin kamp mot den påståtte tortur og påstått politisk motiverte kunstige hungersnød som ble hevdet å ramme selektivt i landet. Han mottok mange dødstrusler.

### Avskjed
Pave Benedikt XVI innvilget den 11. september 2007 avskjedssøknaden erkebiskopen sendte etter beskyldninger fra statskontrollert media om at biskopen har hatt et forhold til en gift kvinne. Ncube benektet beskyldningene. Saken ble fremlagt for høyesterett i Bulawayo. I Zimbabwe er utroskap forbudt ved lov.

Våren 2016 var det en aksjon blant katolikker i landet som bed om at erkebiskop Pius Ncube skulle tas inn i lederskiktet i det zimbabwiske episkopat.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Kardinal Jozef Tomko (1924-2022) *1979
* Erkebiskop *Pius Ncube* (1946-) *1998

## Referanser


## Eksterne lenker
* En presentasjon av Ncube på hjemmesidene til organisasjonen Human Rights First
* Informasjon fra Amnesty International
* The Times Online report 
* Voice of America news